b"\n_START_ARTICLE_\nLuis Urteaga Iturrioz\n_START_SECTION_\nBiografia\n_START_PARAGRAPH_\nVa ser un autor molt prol\xc3\xadfic, que va transmetre moltes obres religioses, encara que tamb\xc3\xa9 va cultivar la m\xc3\xbasica profana per a cor i les composicions per a txistu. Des de ben petit va pert\xc3\xa0nyer al cor parroquial. L'organista i director, Francisco Garate, li va ensenyar els primers coneixements de solfeig i cant. El 1899, amb 17 anys, fou impulsat pel seu pare a ampliar els seus coneixements musicals, despla\xc3\xa7ant-se per aix\xc3\xb2 a Sant Sebasti\xc3\xa0, on va tenir per professor al catal\xc3\xa0 Jos\xc3\xa9 Rodoreda, director de la Banda de Sant Sebasti\xc3\xa0 i professor de l'Acad\xc3\xa8mia Municipal, amb qui va estudiar harmonia i composici\xc3\xb3. Va ser deixeble de Mart\xc3\xadn Rodr\xc3\xadguez a Balmaseda, de qui va rebre formaci\xc3\xb3 en contrapunt, fuga i orgue. Fou organista de Berastegi el 1904, i de Zumaia entre 1905 i 1919. L'any 1920 va ocupar el c\xc3\xa0rrec d'organista de la parr\xc3\xb2quia de San Vicente, a Sant Sebasti\xc3\xa0, c\xc3\xa0rrec que va conservar fins al final dels seus dies. En aquest moment inici\xc3\xa0 la seva etapa m\xc3\xa9s important de m\xc3\xbasic professional, que abastaria les facetes d'int\xc3\xa8rpret, compositor i tamb\xc3\xa9 de professor, tenint entre els seus molts alumnes al donostiarra Jos\xc3\xa9 Luis Iturralde P\xc3\xa9rez. Aix\xc3\xad, durant 28 anys va pert\xc3\xa0nyer al claustre de professors del Conservatori Municipal de M\xc3\xbasica de Sant Sebasti\xc3\xa0. Un dels seus \xc3\xbaltims treballs, que realitzava per l'any 1958, van ser uns acompanyaments per a la Col\xc2\xb7lecci\xc3\xb3 Cants per a la Santa Missa que, amb text en basc i castell\xc3\xa0, acabava de publicar el Seminari Dioces\xc3\xa0 de Sant Sebasti\xc3\xa0. La m\xc3\xbasica de Luis Urteaga abasta obres per a orgue o harm\xc3\xb2nium, destinades a la seva interpretaci\xc3\xb3 en el servei lit\xc3\xbargic. Moltes d'elles basades en temes gregorians.\n_START_SECTION_\nReconeixements\n_START_PARAGRAPH_\nEl 19 de gener de 1954, fou condecorat en el sal\xc3\xb3 de Plens de l'Ajuntament de Sant Sebasti\xc3\xa0 amb la Medalla de Plata de la ciutat. En el banquet oficial, que va seguir a continuaci\xc3\xb3, el senyor Federico Sope\xc3\xb1a, director del Reial Conservatori de Madrid, representant al Ministeri espanyol, li va imposar la Comanda d'Alfons X el Savi."